‘বসো তুমি। দাঁড়িয়ে আছো কেন? বসো’; শিরীন মুস্তাফা বলেন। ব­ক প্রিন্টের শাড়ি পরা বকুল আঁচল টেনে ঘোমটা দিয়ে জড়োসড়ো হয়ে বসে। আমরা বাদিহাটি বাজারে বেসরকারি উন্নয়ন সংস্থার আপিসে – ঢাকায় সংস্থাটির মূল আপিস ও শিরীন মুস্তাফা এর প্রধান। বাদিহাটিতে একটি শাখা আপিস তাদের; এরই সম্মেলন কক্ষ – মাঝারিমাপের কক্ষে একখানা টেবিল ঘিরে সাত-আটটি চেয়ার, একখানা আলমিরা, ঘূর্ণায়মান ফ্যান – চার উন্নয়নকর্মী আর আমরা দুই সাংবাদিক বসেছি – বকুল বসে শিরীন মুস্তাফার মুখোমুখি চেয়ারে; উন্নয়ন সংস্থার স্থানীয় সমন্বয়ক রুহুল আমিন তার পাশের চেয়ারে।